OpenLLM-France/wikimedia huggingface dataset:
# Noblezia titulu

Noblezia titulua, antzinatik emandako legezko pribilegio bat da, nobleziako partaideak bereizten dituena.
Nobleziak emandako pribilegioka, gaur egun, ia erabat protokolarioak dira, baina Erdi Aroan sistema feudalaren oinarria izan ziren, lurraren jabetza eta basailutza harremanak antolatuz. Gaur egun, ia herrialde monarkikoetan baino ez dira mantentzen, Espainia, Erresuma Batua, Herbehereak, Belgika, Suedia eta beste hainbat, baita Aulki Santuan eta errepublika gutxi batzuetan ere, San Marinon bezala, Alemaniako Errepublika Federala bezalako estatuek, bere erabilera, antzinako bere etxe subiranoen partaideen aldetik onartzen duten arren. Noblezia tituluak, nagusiki, herentziazkoak dira, oinordekotza, aurrekoaren lehen seme edo alabari dagokio, eta bere erabilera ezkontide legitimoei hedatzen da. Oraindik indarrean duten noblezia legedia duten herrialde gehienetan, Espainia eta Erresuma Batua bezala, tituluak ezin dira salerosi eta bere usurpazioa edo behar ez den moduko erabilera, Legeak zigortzen ditu.

## Ikus, gainera

* Maiorazkoa.

## Kanpo estekak

* Datuak: Q355567
* Multimedia: Noble titles / Q355567
# Nobody's Home

Nobody's Home Avril Lavigneren abestia da. Under My Skin diskoko hirugarren singlea da. Abeslariaren kanta onenetarikoa dela esan ohi da.

## Bideoa

Bideoan Avril arropa zikin eta ile beltz nahasiarekin ageri da. Behartsu izatea eta kalean bizitzea dira bideoliparen tematikak.

## Top zerrendetan lortutako postuak

| Zerrendak | Postua |
| United World Chart | 11 |
| U.S. Billboard Hot 100 | 41 |
| Billboard Adult Conteporany | 38 |
| Australian ARIA Singles Chart | 3 |
| Switzerland Top 100 Chart | 35 |
| Polish Chart | 2 |
| Mexico Top 20 | 1 |
| UK Singles Chart | 24 |
| Canadian Billboard Top 100 | 1 |
| U.S. ARC Chart (Radio) Top 40 | 4 |
| Italy Top 40 | 21 |
| Argentina Top 20 Singles | 2 |
| MTV Latin Top 10 | 1 |

## Kanpo estekak

* Ikusi "Nobody's Home" abestiaren bideoa YouTuben: http://www.youtube.com/watch?v=NGFSNE18Ywc
* Datuak: Q827383
# Noblesville (Indiana)

Noblesville Indianako hiri bat da. Hamilton konderrian kokatua dago. 2010ean 51.969 biztanle zituen, 81,26 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q1645069
* Multimedia: Noblesville, Indiana / Q1645069
# Nobleziaren etxea (Stockholm)

Nobleziaren etxea (suedieraz: Riddarhuset) Suediako Stockholm hiriburuan dagoen jauregia da, Suediako Nobleziaren inguruko historia eta objetuak dituen etxea da.

## Kokapena

Bonde jauregiaren ondoan kokaturik dago, Gamla Stan alde zaharrean.

## Historia

Riddarhuset izenak literalki "zaldunen etxea" esan nahi du. Simon De la Vallée arkitekto frantsesak diseinatu zuen baina Suediar noble batek erahil zuen 1642an eta bere seme Jean De la Vallée-k eraiki zuen jauregia 1660an.
XVII eta XIX mendeen artean Nobleziaren estamentuaren ganbera izan zen bertan. 1866an Suediako Legebiltzarrak hartu zuen honen lekua.
XVIII mendean kontzertu publikoak izan ziren Nobleziaren etxean. Kungliga Hovkapellet eta Elisabeth Olin musika konposatzaileak aritu ziren sarritan, bai eta atzerriko artista ezagunak ere, Elisabetta Almerighi, Giovanni Ansani eta Rosa Scarlatti besteak beste.

## Kanpo estekak

* Datuak: Q1547268
* Multimedia: Riddarhuspalatset / Q1547268
# Nobody's Darling

Nobody's Darling 1943ko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Janie Farnsworth Pennington High Schooleko ikasleak Hollywoodeko artisten seme-alabez zoratuta dago. Charles Grant Jr. maite du baina honek ez du Janie kontutan hartzen.

## Aktoreak

* Mary Lee: Janie Farnsworth
* Louis Calhern: Curtis Farnsworth
* Gladys George: Eve Hawthorne
* Jackie Moran: Charles Grant Jr.
* Lee Patrick: Miss Pennington
* Benny Bartlett: Julius aka The Deacon
* Marcia Mae Jones: Lois
* Roberta Smith as Texas Gleason
* Lloyd Corrigan: Charles Grant Sr.
* Jonathan Hale: Jason Rhodes
* Sylvia Field: Miss Campbell
* Billy Dawson: Jerry Hoke
* Beverly Boyd: Corabelle Fiefield

## Kanpo estekak

* Datuak: Q10601548
# Nobleton (Florida)

Nobleton Ameriketako Estatu Batuetako erroldak esleitutako leku bat da. Hernando konderrian kokatuta dago, Florida estatuan. 232 biztanle ditu, 0,523985 kilometro koadroko azaleran banatuta.

## Ikus, gainera

* Hernando konderria

## Kanpo estekak

* Datuak: Q2570653
# Nobleza baturra

Nobleza baturra 1935eko film musikala da, Florián Reyk egina. Espainiako Bigarren Errepublika garaiko, filmik arrakastatsuenetariko bat izan zen.

## Argumentua

Oharra: Atal honek istorio osoa edo amaiera argitzen du.
XX. mendearen hasieran, Aragoiko herrixka batean, María del Pilar neska zuzena bizi da. Baztertutako ezkongai batek, hisiaz, sexu-harremanak izan zituztela esan eta gezur beltza eskualdetik zabaltzen da.

## Aktoreak

* Imperio Argentina: María del Pilar
* Miguel Ligero Rodríguez: Perico
* Juan de Orduña: Sebastián
* José Calle: Tío Eusebio
* Manuel Luna: Marco
* Carmen de Lucio: Filomena
* Pilar Muñoz: Andrea
* Juan Espantaleón: Padre Juanico
* Blanca Pozas: Doña Paula

## Kanpo estekak

* Filmaren IMDBko fitxa irakurgai (Ingelesez)
* Datuak: Q7045866
# Noblezia

Noblezia gehienetan jaraunspen bidez lortzen den maila pribilegioduna da. Antzinako Erregimenean eta feudalismoan, nobleek feudo bat (lurra edo errenta bat) zeukaten, erregeari, edo beste noble bati laguntza (militarra batik bat) ematearen truke. Nobleziako kideei aitoren alaba (emakumezkoa izanez gero), aitoren seme (gizonezkoa izanez gero) edo noble deritze.
Estamentuen gizartean, estamentu nagusia zen, eta pribilegioduna, gainerako gizarte multzoentzat eredua ezartzen zuena. Jatorrian, gerlarien eta lur jabe pribilegiodunen taldea izan zen, besteen defendatzailea. Aro Modernoan, halere, nobleziaren alderdi militarra apaldu egin zen.
Euren lurra laboratzen zutenak menpeko zeuzkaten. Morroi haientzat, hurbileneko administrazioa, justizia eta ogasun arloetan batik bat, ez zen erregearena, nobleena baizik. Eginkizun publiko horien truke, nobleek zergak kobratzen zizkieten. Horretaz gain, lurgabeek haien soroak lantzeagatik jasotzen zuten errenta. Europako ekialdean, nobleak baino ezin ziren lurraren jabea izan.
Dena den, desberdintasun handiak zeuden nobleen artean, paperaren gainean guztiak kalitate berekoak baziren ere. Goi nobleziakoek duke, markes, konde edo baroi titulua zeramaten eta behe nobleziaren barruan, kategoria franko zeuden: zalduna, ezkutaria, infantzoia...
Antza, leinuaren barruko jaraunspenaren bidez baizik ez zen lortzerik noblezia. Errealitatean, etengabe sartzen ziren odol berriko kideak eta familiak, laborari edo hiritar aberatsengandik ateratakoak. Erregeak, jakina, noblezia titulua eman zezakeen, baina ohikoagoa zen ohitura zela-eta noble bilakatzea, nobleen bizimodua edukiz maila hori edukitzen zela onartzen baitzuen jendarteak.
Mota frankotako pribilegioak zeuzkaten. Batzuk ohoreak baino ez ziren: zeremonietako hurrenkeran lehenengo postuetan agertzean (oso preziatua zen lehentasun bat), esaterako. Kargu publikoetan aritzeko ere, nobleek lehentasuna zeukaten. Ez zuten petxa (laborariek ordaindu beharreko zerga) ordaintzen. Hala ere, denborak aurrera egin ahala, beste zerga batzuk ordaintzen zituzten. Justizian beste modu batean epaitzen eta zigortzen zituzten, erdeinurik ekartzen ez zien moduan, hain zuzen ere (exekutatzekotan, lepoa moztuz, ez urkatuz, adibidez).

## Kanpo estekak

* Datuak: Q134737
* Multimedia: Nobility / Q134737
# Nobody (2021eko filma)

Nobody 2021eko Ilya Naishuller errusiar zinema zuzendariaren akziozko thriller filma da.

## Sinopsia

Oharra: Atal honek istorio osoa edo amaiera argitzen du.
Gau batean, hainbat lapur Hutch Mansellaren etxera sartuko dira, eta Hutchen pertsonaiak uko egingo dio bera eta familiako gainerako kideak defendatzeari, arazoak saihestu nahian. Jarrera hori ulertu ezin, desengainatuta sentituko dira Blake eta Becca ama-semeak, eta aitarengandik urruntzen hasiko dira. Gertakari horrekin etsita, bere alderik ilunena azaleratzen hasiko da Hutch.

## Aktoreak

* Bob Odenkirk: Hutch Mansell
* Connie Nielsen: Becca Mansell
* RZA: Hutchen anaia
* Aleksej Serebrjakov:
* Christopher Lloyd: Hutchen aita
* J. P. Manoux: Darren
* Gage Munroe: Blake Mansell
* Colin Salmon: Banion

## Erreferentziak

* ↑ «Indarkeriari buruzko ironia(k)» Berria 2021-04-24 CC BY-SA 4.0 lizentziapean.

## Kanpo estekak

* Datuak: Q83965418
# Oneka Beraskoitz Iruñekoa

Oneka Beraskoitz Iruñeko Erresumako lehendabiziko erregina ezkontidea izan zen. Haren jatorria ezezaguna da, ez baitago iturri garaikiderik. Hurrengo mendeetan Oneka edo Tota izena zuela esaten zuten. Historialari gehienek uste dute aita Berasko zela, 816an hildako Iruñeko jauna, baina batzuek diote Aznar I.a Garindoitz Aragoiko kondearen senidea zela.
Eneko Arista Iruñeko erregea ezkondu zen. Enekok lau seme-alaba izan zituen baina ez dago argi ama Oneka ote zuten:
* Asona Enekoitz, Musa ibn Musa, Tutera eta Huescako walia ezkondu zuena.
* Gartzea Enekoitz, Iruñeko erregea.
* Garindo Enekoitz Iruñekoa, 851an Kordoban hilda.
* Nunila Enekoitz, Gartzea "Gaiztoa" Aragoikoa kondea ezkondu zuena.
Zuhaitz genealogikoa :
Garindo Gartzeitz
Eneko Garzeitz
Nunilona Enekoitz
Kisilo Gartzeitz
Belasko Garzeitz
Assona Enekoitz
Lubb ibn Musa
Garindo Beraskoitz
Orti Gartzeitz
Belasko Baskoia
Oneka Beraskoitz Iruñekoa
Fakilo
Oneka Gartzeitz Iruñekoa
Gartzia Enekoitz
Ximena Gartzeitz
Antso Gartzeitz
Garindo Enekoitz
Muza ibn Galindo :

## Kanpo estekak

* Datuak: Q977147
# Oneirodidae

Oneirodidae arrain lofiformeen familia da, ur sakonetan bizi dena.

## Generoak

* Bertella
* Chaenophryne
* Chirophryne
* Ctenochirichthys
* Danaphryne
* Dermatias
* Dolopichthys
* Leptacanthichthys
* Lophodolos
* Microlophichthys
* Oneirodes
* Pentherichthys
* Phyllorhinichthys
* Puck
* Spiniphryne
* Tyrannophryne

## Erreferentziak

* ↑ Karrer, C. & John H-C.. (1998). Encyclopedia of Fishes. San Diego: Academic Press, 166–167 or. ISBN 0-12-547665-5..

## Kanpo estekak

* Datuak: Q135002
* Multimedia: Oneirodidae / Q135002
* Espezieak: Oneirodidae
# Onekama (Michigan)

Onekama Michigango herri bat da. Manistee konderrian kokatua dago. 2010ean 411 biztanle zituen, 1,51 kilometro koadrotan banatuta.

## Ikus, gainera

* Manistee konderria

## Kanpo estekak

* Datuak: Q2334643
# Oneka Iruñekoa

Oneka Iruñekoa hauetako bat izan daiteke:
* Oneka Beraskoitz Iruñekoa (790-831), Iruñeko Erresumako lehendabiziko erregina ezkontidea izan zen.
* Oneka Zangozakoa (835-), Iruñeko Erresumako andre noblea izan zen.
* Oneka Garzeitz Iruñekoa (838-), Iruñeko Erresumako infanta eta Aragoiko kondesa ezkontidea izan zen.
* Oneka Ortitz Iruñekoa (848–c.858), Iruñeko Erresumako baskoi infanta bat izan zen.
* Oneka Santxitz (911-931), Iruñeko infanta eta Leongo erregina ezkontidea izan zen.
# Oneka Santxitz

Oneka Santxitz —latinez: Onneca— (? – 931ko ekaina) Iruñeko infanta eta Leongo erregina ezkontidea izan zen.

## Biografia

Aita Antso I.a Gartzeitz eta ama Tota Aznar izan zituen. 925ean Alfontso IV.a Leongoarekin ezkondu eta bi seme-alaba izan zituzten:
* Ordoño, Urraka Fernanditzekin ezkondu zena
* Fruela
Zuhaitz genealogikoa :
Gartzia Semenoitz Iruñekoa
Antso I.a Gartzeitz
Dadildis Pallarskoa
Oneka Santxitz
Ordoño IV.a Leongoa
Aznar Santxitz Larraungoa
Tota Iruñekoa
Oneka Ortitz Iruñekoa :

## Oharrak

* ↑ Euskaraz Antso ponte-izena eta jatorriz erdaratikakoa zen Santxo aldaera ditugu. Euskaltzaindiaren 192. arauko irizpideekin, Antsotik *Antsoitz egin behar zen, baina azken aldaera hau tradizioan ez da dokumentatu. Euskal Herriko erdarazko izkribuetan ugari aurkitzen ditugun patronimikoak Santxitz eta Sanoitz dira, hauen aldaerekin batera. Jatorrizko Sanso ponte-izenetik eta Sansoitz patronimikotik, euskarak izan dituen aldaketa fonetiko ezagunen bitartez, Antso eta Sanoitz sortu ziren (Ikus Antso). Hala eta guztiz ere, Euskaltzaindiaren 192. arauan Antsoren patronimikotzat Santxitz hobetsi zen.

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. .
* ↑ Rodako kodexa.
* ↑ Rodríguez Fernández, Justiniano Ramiro II, rey de León 1998 Burgos: La Olmeda ISBN 84-89915-01-6

## Kanpo estekak

* Datuak: Q631083
* Multimedia: Onecca of Pamplona / Q631083
# Onekotan

Onekotan (errusieraz: Онекотан; japonieraz: 温禰古丹島, Onekotan-tō, batzuetan Onnekotan-tō, ainueraz: オネコタン　edo　オネコタㇴ) Kurileen uhartedian dagoen errusiar uharte bat da. Bere hedadura 425 kilometro karratukoa da. Iparraldeko Kuril uharteen taldean dago.

## Geografia

Onekotan uhartea honako koordenatu geografiko hauetan dago:
* latitudea: 49º16' eta 49º38' N
* longitudea: 154º37' eta 154º54' E
* garaiera gorena: 1324 m
Ipar-mendebaldean Makanruxi uhartea dago, Evreinoveko itsasarteak banandua, ipar-ekialdean, Paramuxir uhartea, Kuriletako Laugarren Itsasarteak banandua eta hego-mendebaldean Kharimkotan uhartea, Krenitsingo itsasarteak banandua.
Administratiboki Sakhalingo oblastak kontrolatzen du.

## Kanpo estekak

* Datuak: Q1043134
* Multimedia: Onekotan / Q1043134
# Onna-musha

Onna-bugeisha (japonieraz: 女武芸者) edo onna-mushak Japon feudalean izandako emakume gerrari samuraiak ziren.
Bushi (‘samurai’) klaseko emakumeak ziren eta gerra garaian haien etxea, familia eta ohorea babesteko armak erabiltzen irakasten zieten.
Ez ziren oso ugariak, baina antzinako Japonen pertsonaia garrantzitsuak eta ikonikoak izan ziren.
Haietako ezagunenen artean zeunden, Jingū enperatriza, Tomoe Gozen, Nakano Takeko eta Hojo Masako.

## Armak

Gizon samuraiek erabili ohi zuten katanaren ordez, onna bugeishek naginata erabiltzen zuten: punta kurbatudun lantza antzeko arma. Luzea zen eta, beraz, indar eta tamaina handiagoa zuen pertsona baten aurka borroka egiteko egokia zen, distantzia mantenduz borroka eginez. Gainera, yariaren forma antzekoa du eta, beraz, egokia da aurrez aurre borroka egiteko, bai eta zalditeriaren kontra. Emakume samuraiek erabili zutenez, emakume gerrariaren sinbolo bihurtu da. Edo garaian zehar naginata erabiltzen ikasteko eskola ugari emakumeek sortu eta izan zituzten.
Onna-mushek distantzian erabil daitezkeen beste armak ere erabiltzen zituzten, hala nola, arkua eta geziak.

## Erreferentziak

* 1 2 «Women Warriors of Japan: Early History». Archivado desde el original el 27 de marzo de 2012. Consultado el 18 de enero de 2010.. (Noiz kontsultatua: 2010-01-18).
* ↑ Hojo Masako. (Noiz kontsultatua: 2021-09-13).

## Bibliografia

* Szczepanski, K. (2009). Samurai Women of Japan. Library of Congress Prints Collection. About.com: Asian History. 3 December 2009.
* Beasley, W.G. (1999). The Japanese Experience: A Short History of Japan. University of California Press.
* Amdur, Ellis. (2009). Women Warriors of Japan: The Role of Arms-Bearing Women in Japanese History'.' Koryu Books, 2009.

## Ikus, gainera

* Chiyome Mochizuki
* Kunoichi
* Tomoe Gozen

## Kanpo estekak

* Datuak: Q4334946
* Multimedia: Onna-musha / Q4334946
# Only Lovers Left Alive

Only Lovers Left Alive 2013ko film bat da, Jim Jarmusch-ek idatzia eta zuzendutakoa. Banpiroen film bat da, 21. mendeko testuinguru batean kokatua. Rol nagusietan honako aktoreak daude: Tilda Swinton, Tom Hiddleston, Mia Wasikowska, Anton Yelchin, Jeffrey Wright, Slimane Dazi eta John Hurt. Erresuma Batuko eta Alemaniaren arteko koprodukzio bat da.
Filma Urrezko Palma irabazteko izendatu zuten Cannesko 2013ko Zinema Jaialdian. 2016an, BBCk kritikatien artean egindako 2000ko milurteko 100 film onenen zerrendan sartu zen.

## Argumentua

Adam eta Eve banpiroak dira. Hilezkorrak izaki, euren arteko harremana mende luzetatik atzera dator. Elkar maite dute, baina bereizirik bizi dira, iraganeko dirdira aspaldi galdu zuten hiri banatan: Adam Detroiten eta Eve Tangerren. Berriz batuko dira, baina euren harremana Everen ahizpa Eva agertzeak aztoratuko du

## Erreferentziak

* ↑ (Ingelesez) August 2016, 23. «The 21st Century’s 100 greatest films» www.bbc.com (Noiz kontsultatua: 2019-05-26).

## Kanpo estekak

* Datuak: Q3352751
# Only You (And You Alone)

"Only You (And You Alone)" abesti estatubatuar ospetsua da. 1955ean Buck Ramek eta Ande Randek idatzita The Platters taldearekin arrakasta handia izan zuen, Anthony Tony Williamsen ahotsean; arrakasten zerrendetan lehenengo postuak lortu zituen.

## Beste bertsioak

Benetako abesti klasiko honek bertsio ugari ezagutu ditu:
* Louis Armstrong
* Ray Conniff
* Little Richard
* Mina
* James Brown
* Perry Como
* Ringo Starr
* Luis Miguel
* Alistair Griffin
* Franck Pourcel
* Bobby Hatfield
* Reba McEntire
* Shikao Suga
* Diana Ross
* Train
* John Lennon
* The Stylistics

## Kanpo estekak

* (Ingelesez):The Plattersen bertsioa Youtuben.
* Datuak: Q1463811
# Only in Dreams

Only in Dreams Berri Txarrak taldearen disko zigilu propioa da, zeinaren pean Denbora da Poligrafo Bakarra (2014), Bakarrik egoteko modu berri bat (2017) eta Infrasoinuak (2017) lanak argitaratu dituzten.

## Kanpo estekak

* Datuak: Q61362919
# Only the Lonely (filma)

Only the Lonely (euskaraz Bakartiak Bakarrik), 1991ko Chris Columbus estatubatuar zinema zuzendariak zuzendutako komedia film bat da. John Candy, Maureen O'Hara, Ally Sheedy eta Anthony Quinn aktoreek antzeztu zuten. Marty (1953) filmean oinarritua dago.

## Argumentua

Oharra: Atal honek istorio osoa edo amaiera argitzen du.
Danny Muldoon (John Candy) Chicagoko 38 urteko polizia ezkongabe eta bakartia ehorztetxe bateko jabe baten alaba den Theresa Luna (Ally Sheedy) neska gazte barnerakoi eta bakartiaz maitemindu da, baina bikotearen harremanak Dannyren ama den Roserekin (Maureen O'Hara) talka egingo du, eskola zaharreko irlandar emakume petrala.

## Aktoreak

* John Candy: Daniel "Danny" Muldoon, Chicagoko Polizia Saileko ofiziala
* Maureen O'Hara: Rose Muldoon
* Ally Sheedy: Theresa Luna
* Anthony Quinn: Nick Acropolis
* James Belushi: Salvatore "Sal" Buonarte, Chicagoko Polizia Saileko ofiziala
* Kevin Dunn: Patrick Muldoon
* Macaulay Culkin: Billy Muldoon
* Kieran Culkin: Patrick Muldoon, Jr.
* Milo O'Shea: Doyle
* Bert Remsen: Spats
* Joe Greco: Joey Luna

## Kanpo estekak

* IMDBko fitxa irakurgai (Ingelesez)
* Datuak: Q1548602
# Onllwyn

Onllwyn, Galesko hegoaldeko udalerri eta komunitate bat da, Neath Port Talbot konderrian. Seven Sisters udalerritik hurbil dago.
2011ko erroldaren arabera 1.194 biztanle zituen.

## Kanpo estekak

* Datuak: Q7094142
* Multimedia: Onllwyn / Q7094142
# Only a Woman's Heart

Only a Woman's Heart (euskaraz Soilik Emakume baten Bihotza) Eleanor McEvoy irlandar kantautoreak konposatutako abesti bat da. 1992an Mary Coughlan, Sharon Shannon, Dolores Keane, Wallis Bird eta Hermione Hennessy irlandar abeslariekin batera burututako A Woman's Heart diskoaren barnean argitaratu zuen.

## Kanpo estekak

* Only a Woman's Heart abestia entzungai (Ingelesez)
* Datuak: Q12265187
# OnlyFans

OnlyFans Interneteko edukien harpidetza zerbitzu bat da, Londresen egoitza duena. Sortzaileek euren profilen edukietara harpidetza egin duten erabiltzaileengandik irabazten dute dirua, zaleak deritzenak. Horretarako zaleei hileroko kuotak, ikustaldiko ordainketak (pay-per-view) eta eskupekoak eskatzen zaizkie.
Zerbitzu mota hau sexu langileen artean oso hedatua bada ere, bestelako eduki-sortzaileak ere hartzen ditu, hala nola, musikariak, aktoreak, fitness-langileak, eta abar. Hori dela eta, ez dago polemikatik libre. Izan ere, batzuen ustez OnlyFans bezalako zerbitzuek sexu lana eta pornografia errazten baitute.

## Erreferentziak

* ↑ «Onlyfans, zentsura bako sare sozial berria» Binke! 2021-02-19 (Noiz kontsultatua: 2021-04-02).
* ↑ (Ingelesez) Bindel, Julie. (2020-09-11). «OnlyFans is sex work and pornography — stop calling it ‘empowering’» Evening Standard (Noiz kontsultatua: 2021-04-02).

## Kanpo estekak

* Datuak: Q61707579
* Multimedia: OnlyFans / Q61707579
# Oiartzungo Cavaillé-Coll organoarentzako musika

Oiartzungo Cavaillé-Coll organoarentzako musika Oiartzungo Pagoarte elkarteak 2007an argitaratu zuen disko bikoitza da.
Gorka Cuesta, Ramon Lazkano, Peio Zabalette eta Loïc Mallié konpositoreen lanek osatzen dute diskoa. Konposizio horiek Oiartzungo elizako Cavaillé-Coll organoaren soinura egokitu zituzten.

## Kanpo estekak

* Jose Ignazio Ansorenak Oiartzungo Cavaillé-Coll organoarentzako musika diskoari egindako kritika Argia astekarian
* Datuak: Q12265022
# Oiartzun Kirol Elkartea

Oiartzun Kirol Elkartea Oiartzungo futbol taldea da. 1976an sortua, klubak emakumezko eta gizonezko sailak ditu.

## Futbol Zelaia

Oiartzunek Ugaldetxo Futbol Zelaian jokatzen du. 1977an irekia, 1.000 ikusleentzako tokia du.

## Emakumezko Saila

Oiartzun KEko emakumezko saila 1981an sortu zuen Karla Lekuonak eta, Euskal Herrian aitzindaria izateaz aparte tituluak eman dizkio elkarteari. Espainiako Liga bat eta bi Kopa eskuratu ditu.
2014-15 urtean bigarren maila irabazi eta play-offak jokatu ondoren Lehen mailara igo zen. Hurrengo bi denboralditan lehen mailan ibili zen baina 2017an azken jardunaldian galdu eta jeitsi egin zen. Bigarren talde bat ere badu, Euskal Ligan ari dena.
2019 urtean Antiguoko Kirol Elkartearekin bat eginda atera du emakumezkoen taldea.

### Palmaresa

* Lehen maila:
** Txapelduna (1): 1990-91.
* Erreginaren Kopa:
** Txapelduna (2): 1986-87, 1987-88.
** Bigarrena (1): 1985-86.
* Bigarren maila:
** Txapelduna (3): 2004, 2009, 2015.
** Bigarrena (3): 2010, 2012, 2014.
* Euskadiko Federazioaren Kopa:
** Txapelduna (1): 2013.
** Bigarrena (1): 2008.

### Oiartzun B

| Urtea | Maila | Postua |
| 2015-16 | Euskal Liga | 14.a |
| 2016-17 | Euskal Liga | 3.a |
| 2017-18 | Euskal Liga | 8.a |
| 2018-19 | Euskal Liga | 14.a |
| 2019-20 | Euskal Liga | 12.a |
| 2020-21 | Euskal Liga | 15.a |
| 2021-22 | Gipuzkoako Erregionala | 1.a |
| 2022-23 | Euskal Liga | 12.a |
| 2023-24 | Euskal Liga | 17.a (jaitsi) |

## Gizonezko Saila

Ez da emakumezkoena bezain arrakastatsua eta beti Erregional Mailan hartu du parte, 2012-2013 denboraldian Hirugarren Mailara igo zen arte.

### Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 2
* Denboraldiak Hirugarren Federazioan: 0

### Palmaresa

* Gipuzkoako Ohorezko Erregionala (1): 2013

## Kanpo estekak

* Datuak: Q7081200